Používanie Omaritu, Aspirínu a Citalecu pri genoartroze kolená: Je kombinácia s Movalisom bezpečná?
Dobrý deň.
Ráno hod.pred jedlom beriem Omarit. Po hodine si dám aspirín protekt.po polhodine sa na raňajkujem po pol hodine si dám Citalec. Mám genoartrosu kolená. V noci veľké bolesti. Brala som Ibalgin, Aulin (mám na predpis.) Môžem kombinovať s Movalisom?  (Atoris a Ozion večer). aká je najlepšia
Dobrý deň,
ďakujeme za Vašu otázku.
Lieky Ibalgin, Aulin a Movalis patria do jednej skupiny liečiv - nesteroidové protizápalové lieky. Preto je vhodné v liečbe zvoliť iba jeden z uvedených liekov. Keďže Aulin aj Movalis sú lieky viazané na lekársky predpis, o vhodnosti jeho podávania rozhoduje ošetrujúci lekár, ktorý pri predpise zvažuje prínos liečby a zároveň aj jej prípadné možné ovplyvnenie.
Počas Vami uvedenej liečby je prítomné riziko interakcie medzi liekmi Movalis/Aulin/Ibalgin, Citalec a Aspirin protect, ktorá podmieňuje vznik erózií a vredov v GIT s následným zvýšeným rizikom krvácania a zároveň môže vyvolať poruchy renálnych funkcií. Ak lieky predpísal jeden lekár, je si týchto skutočností vedomý a prispôsobil im dávkovanie, preto je vhodné riadiť sa jeho pokynmi. Pri výskyte akýchkoľvek ťažkostí je potrebné sa obrátiť na lekára.
Prajem pevné zdravie.
S pozdravom
PharmDr. Veronika Kiabová